江西銀行

江西銀行係1921年到南昌成立嗰，佢嗰經營方式係官、商合辦。佢嗰資本定額係100萬元，實收25萬。

創立嗰第年，江西銀行開始發行紙幣，攏共發行有銀元、銅元兌換券箇滴子貨幣。實際發行嗰貨幣有1元、5元、10元、1角、2角嗰銀元票80萬元，《銀行月刊》，第2卷第7號，19922年6月另外有10枚、100枚嗰兩款銅元票，限額係50萬吊。《中央銀行月報》，268頁，第2卷第2、3合號，1933年1、2月

1925年，贛省銀行拕合併到江西銀行，改後叫「江西地方銀行」。

運營嗰期間，江西銀行隨意濫發貨幣，舞得自簡嗰資金周轉不靈，旅滬贛民自治促進會就話：「此次地方銀行發行鈔票之日，即全贛人民宣告破產之時。」《新申報》，1922年4月4號

末底督，江西銀行濫發嗰紙幣拕查出多達1400喇萬元，江西嗰金融市場現金幾乎枯竭。1926年南昌拕軍事佔領，故係銀行宣告破產。箇係江西歷史上最大嗰一回金融風潮，全贛嗰錢莊幾乎都拕牽連，大部份都倒閉關張。北伐軍攻克南昌後，發行過金融庫券，搦兩折嗰價收還江西銀行嗰紙幣。

+江西銀行嗰紙幣發行簡表類別  時間  面額  尺寸（長×闊）  色氣  印製廠銀元票  冇年份  1元  136×84  桔、多色/棕  武漢印書局 5元  178×89     1916年  1元    紅、紫/烏  南京百花洲豐記石印 5元  176×90   青、桔/紅、藍  南京百花洲豐記石印 10元  178×95  桔、多色/藍、黃  商務印書館 1922年  1、5、10元      銅元票  1919年  10枚  122×72   藍、黃/青   1922年  10、100枚      1926年  10枚  128×67  藍、青  

參考資料

Category:江西嗰銀行